**СИЁСАТИ КОРБУРДИ МАЪЛУМОТИ ШАХСӢ ДАР СОМОНАИ ТАҲСИЛОТИ МУТТАСИЛИ ТИББӢ (WWW.RMK-ТМТ.TJ)**

**ш. Душанбе**

**1. Муқаррароти умумӣ**

1.1. Сиёсати корбурди муълумоти шахсии мазкур дар доираи татбиқи ҳадаф ва вазифаҳои Муассисаи давлатии “Маркази ҷумҳуриявии таълимию клиникии тибби оилавӣ” – и Вазорати тандурустӣ ва ҳифзи иҷтимоии аҳолӣ (минбаъд Сиёсат) муносибатҳои ҳуқуқиро тибқи Қонуни Ҷумҳурии Тоҷикистон “Дар бораи иттилоот”, Қонуни Ҷумҳурии Тоҷикистон “Дар бораи ҳифзи иттилоот”, Қонуни Ҷумҳурии Тоҷикистон “Дар бораи ҳуқуқи дастрасӣ ба иттилоот”, Қонуни Ҷумҳурии Тоҷикистон “Дар бораи ҳифзи маълумоти шахсӣ” ва дигар қонунҳо ва санадҳои меъёрию ҳуқуқии Ҷумҳурии Тоҷикистон вобаста ба муҳофизат (ҳифз) ва истифодабарии маълумотҳои шахсӣ (маълумот дар бораи шахсият) ба танзим медарорад.

1.2. Сиёсати мазкур муқаррар менамояд, ки Муассисаи давлатии “Маркази ҷумҳуриявии таълимию клиникии тибби оилавӣ” (минбаъд МД “МҶТКТО”) ҳуқуқи истисноиро барои истифодабарии маълумоти шахсӣ (ки ӯ соҳиби онҳо аст ё дар асоси қонунӣ соҳиб хоҳад гашт), тариқи дилхоҳ воситаҳое, ки бо қонунгузории Ҷумҳурии Тоҷикистон манъ нашудаанд, бо ихтиёри худ доро мебошад ва маълумоти мазкурро дар ҳолатҳои дахлдор дар асоси ҳуқуқҳои соҳибмулкӣ, истифодабарӣ ва идоракунӣ соҳиб аст.

1.3. Сиёсати мазкур нисбати тамоми маълумот амал мекунад, ки МД “МҶТКТО” метавон дар бораи Истифодабар ҳангоми истифодабарии сомонаи [www.rmk-tmt.tj](http://www.rmk-tmt.tj) ба даст орад.

1.4. Истифода бурдани Сомона аз ҷониби Истифодабар маънои розигӣ бо Сиёсати мазкури махфият ва шартҳои коркарди маълумоти шахсии Истифодабарро дорад.

1.5. Дар ҳолати норозигӣ бо шартҳои Сиёсат Истифодабар бояд истифодабарии Сомонаро бас кунад.

1.6. Сиёсати мазкур танҳо дар робита бо истифодабарии Сомона ба кор бурда мешавад. МД “МҶТКТО” сомонаҳои шахсони сеюмеро, ки ба онҳо Истифодабар тариқи истинодҳои дастрас дар Сомона гузашта метавонад, идора намекунад ва барои онҳо ҷавобгӯ нест, ҳамчунин барои ҷамъоварии маълумоти махфӣ оид ба Истифодабар аз ҷониби соҳибмулкони сомонаҳои шахсони сеюм.

1.7. МД “МҶТКТО” ҳақиқияти маълумоти шахсиро, ки Истифодабар пешниҳод мекунад, тафтиш намекунад ва барои арзёбии ҳуқуқ ва коршоямии Истифодабар имкон надорад. Аммо ВТҲИА ба он такя мекунад, ки Истифодабар маълумоти шахсии дуруст ва кофӣ пешниҳод мекунад ва онҳоро дар ҳолати кунунӣ нигоҳ медорад.

**2. Истилоҳҳое, ки дар Сиёсати корбурди маълумоти шахсӣ истифода бурда мешаванд ва мафҳумҳои онҳо**

**2.1.** Дар Сиёсати мазкур истилоҳҳо ва мафҳумҳои онҳо оварда шудаанд, ки дар раванди татбиқи ҳадаф ва вазифаҳои МД “МҶТКТО” истифода бурда мешаванд ва онҳое, ки метавон дар матни Сиёсат истифода бурда нашаванд. Чунин истилоҳҳо, ки дар матни Сиёсат истифода бурда нашудаанд, дар ҳуҷҷати мазкур бо мақсади муайян намудани мафҳум ва маънои онҳо барои кормандони МД “МҶТКТО”, Истифодабари сомона ва дигар шахсоне муқаррар шудаанд, ки ба онҳо Сиёсати мазкур таъсир расонида метавонад, инчунин барои ҳолатҳое, вақте онҳо метавон дар дигар ҳуҷҷатнигорӣ, мукотибот ё дигар ҳолатҳои ба миён омадани баҳсҳо истифода бурда шаванд.

**2.2.** Сиёсати мазкур ба истилоҳҳои зерин мафҳум мебахшад:

**2.2.1. Маълумот** – иттиллот оид ба шахсон, ашёҳо, воқеаҳо, ҳодисаҳо ва равандҳо новобаста аҳ шакли пешниҳоди онҳо.

**2.2.2. Маълумоти баҳуҷҷатдаровардашуда (ҳуҷҷат)** – маълумоте, ки дар ҳомили ҳақиқӣ бо нишониҳои муайянкунандаи он ба қайд гирифта шудааст.

**2.2.3. Маълумот дар бораи шахсият** – ҷамъи маълумотҳои баҳуҷҷатдаровадашуда ё нашршуда дар бораи шахсият.

**2.2.4. Маълумот дар бораи шаҳрвандон (маълумоти шахсӣ)** – маълумот оид ба далелҳо, воқеаҳо ва ҳолатҳои зиндагии шаҳрванд, ки барои муайян намудани шахсияти он имконият медиҳанд.

**2.2.5. Махфияти маълумот** – ин хосияти маълумот мебошад, ки аз ҷониби соҳибаш дода шудааст ва, ҳамин тавр, маълумот феъли иттилооти дорои дастрасии маҳдудро мегирад, дар ин робита: (а) танҳо он шахсоне рухсат мегиранд, ки аз ҷониби дорандаи маълумот ваколатдор шудаанд (истифодабар, соҳибмулк); (б) шахсоне, ки барои рухсат ба маълумоти махфӣ аз ҷониби доранда (истифодабар, соҳибмулк) ваколатдор шудаанд, бояд талаботи надодани маълумоти мазкур ба шахсони сеюм бе иҷозати соҳибмулкро риоя кунанд; (в) маълумот наметавон барои шиносоӣ ба шахсон ва/ё равандҳои иҷозатнадошта дастраст бошад.

**2.2.6.** **Ҳифзи маълумот** – ин маҷмӯи чораҳо мебошад, ки аз ҷониби Лоиҳа бо мақсади пешгирии ихроҷ, ғорат, гумшавӣ, несткунии беиҷозат, дигаркунӣ, ислоҳ (сохтакорӣ) нусхабардории беиҷозат ва маҳкам кардани маълумот андешида мешаванд.

**2.2.7. Речаи дастрасӣ ба маълумот** – тартиби гирифтан, истифода бурдан, паҳн намудан ва нигоҳ доштани маълумот мебошад, ки бо санадҳои меъёрию ҳуқуқӣ пешбинӣ шудаанд. Аз рӯи реҷаи дастрасӣ иттилоот ба маълумоти озод ва маълумоти дорои рухсати маҳдуд ҷудо мешавад.

**2.2.8. Гирифтани маълумот** – ба даст овардан ва ҷамъ намудани иттилоот оид ба шахсон, ашёҳо, далелҳо, воқеаҳо, ҳодисаҳо ва ғайра новобаста аз шакли пешниҳоди онҳо тибқи қонунгузории Ҷумҳурии Тоҷикистон мебошад.

**2.2.9. Истифодабарии маълумот** – ба қонеъ расонидани талаботҳои иттилоотии шаҳрвандон, шахсони ҳуқуқӣ ва давлат.

**2.2.10. Паҳнкунии маълумот** – нашр ва татбиқи маълумот тариқи тартиби муқаррарнамудаи қонун.

**2.2.11. Нигоҳдории маълумот** – таъмини ҳолати муносиби маълумот, ҳомилҳои модди он ва бақайдгирии онҳо.

**2.2.12. Раванди иттилоотӣ** – раванди ҷамъоварӣ, коркард, ғундоштан, ҷустуҷӯ кардан ва паҳн намудани маълумот.

**2.2.13.** **Низоми иттилоотӣ** – маҷмӯи маводҳое, ки аз рӯи назари ташкилотӣ ба низом дароварда шудаанд, ҳаҷми маводҳо ва технологияи иттилоотӣ, аз ҷумла бо истифодаи воситаҳои техникаи ҳисобнамоӣ ва алоқа, ки раванди иттилоотиро пешбинӣ мекунанд.

**2.2.14. Амалиёти иттилоотӣ** – маҷмӯи амалиётҳое, ки ба қонеъ гардонидани талаботҳои иттилоотии субъектҳои муносибати иттилоотӣ равона шудаанд. Навъҳои асосии амалиётҳои иттилоотӣ инҳоянд: гирифтан, истифода бурдан, паҳн намудан ва нигоҳ доштани маълумот.

**2.2.15. Захираҳои иттилоотӣ** – ҳуҷҷатҳои алоҳида ва маҷмӯи алоҳидаи ҳуҷҷатҳо, ҳуҷҷатҳо ва маҷмӯи алоҳидаи ҳуҷҷатҳо дар низомҳои иттилоотӣ (китобхонаҳо, бойгониҳо, фондҳо, заминаҳои (бонкҳо) маълумот, анборҳои маълумот ва дигар низомҳои иттилоотӣ).

**2.2.16. Маҳсулоти иттилоотӣ** – натиҷаи моддии амалиёти иттилоотӣ, ки барои қонеъ гардонидани талаботҳои иттилоотии шаҳрвандон, мақомотҳои давлатӣ, корхонаҳо, муассисаҳо ва ташкилотҳо пешбинӣ шудааст.

**2.2.17. Хизматрасонии иттилоотӣ** – амалиёти иттилоотӣ, ки дар шакли қонунии муайян ба роҳ монда мешавад, барои расонидани маҳсулоти иттилоотӣ ба истеъмолкунандагон бо мақсади қонеъ гардонидани талаботҳои иттилоотии онҳо.

**2.2.18. Ҳуқуқи соҳибмулкӣ ба маълумот** – муносибатҳои ҷамъяитӣ оид ба доштан, истифода бурдан ва идора намудани маълумот, ки бо қонун ба танзим дароварда шудаанд.

**2.2.19. Соҳибмулки захираҳои иттилоотӣ, технологияҳо ва воситаҳои таъмини онҳо** - субъект, ки ашёҳои зикршударо соҳибасту, истифода мебарад ва ваколатҳои идоракунии онҳоро дар чорчӯбаи муқаррарнамудани қонунгузорӣ татбиқ мекунад.

**2.2.20. Истифодабари (истеъмолкунандаи) маълумот** - субъект, ки барои гирифтани маълумоти ба ӯ зарурӣ ба низоми иттилоотӣ ё миёнарав муроҷиат мекунад ва онро истифода мебарад.

**2.2.21. Дархости иттилоотӣ (минбаъд дархост) оид ба рухсат ба ҳуҷҷатҳои расмӣ** — муроҷиати хаттии шахсони сеюм (истеъмулкунандагони маълумот) ба суроғаи МД “МҶТКТО” бо талаби пешниҳод намудани имконияти шинос шудан бо ҳуҷҷатҳое, ки соҳиби онҳо МД “МҶТКТО” мебошад.

**2.2.22. Маълумоти ғайриқонунӣ ба даст овардашуда –** иттилое, ки дар бораи шахсият маълумот дораду, соҳибмулки он шахси дигар мебошад, агар ба даст овардани он тариқи қасдан рафъ кардани маълумоте ба роҳ монда шудааст, ки аз ҷониби доранда қабул гардидааст ва иттилоъ дар бораи шахсият ва чораҳои ҳифзи махфияти маълумоти мазкурро дорад, инчунин агар шахси гирандаи маълумоти мазкур медонист ё асоси кофӣ барои гумон бурдан дошт, ки маълумоти мазкур махфӣ мебошад ва дорандаи он шахси дигар аст ва шахсе, ки маълумоти мазкурро медиҳад, барои додани маълумоти мазкур асоси қонунӣ надорад.

**2.2.23. Маълумоти қонунӣ ба даст овардашуда** – маълумоте мебошад: (а) ки аз ҷониби шахс мустақилона ба даст овардашудааст новобаста ба он, ки таркиби маълумоти зикршуда метавон бо таркиби маълумоти махфӣ мутобиқ бошад (б) дорои маълумоти махфие мебошад, ки аз ҷониби МД “МҶТКТО” дар асоси қонунӣ ба даст оварда шудааст.

**2.2.24. Корманди МД “МҶТКТО”** — дилхоҳ шахсе, ки бо МД “МҶТКТО” дилхоҳ навъи муносибатҳои шартномавӣ дорад ва дилхоҳ супоришҳо, қарорҳо, вазифаҳо, дастурҳо, фармоишҳои роҳбарияти МД “МҶТКТО”ро иҷро мекунад.

2.2.25. **Коркарди маълумотҳои шахсӣ** – амалҳое, ки ба қайд, банизомдарорӣ, нигоҳдорӣ, тағйир, илова, ихроҷ, истифодабарӣ, паҳнкунӣ, бемасъулият кардан, маҳкам кардан ва нест кардани маълумотҳои шахсӣ равона шудаанд.

2.3. Тамоми дигар истилоҳҳо, ки дар матни Сиёсат истифода шудаанд, ҳамон мафҳумро доранд, ки дар Созишномаи истифодабарӣ пешбинӣ шудаанд, агар дар матни Сиёсати корбурди маълумоти шахсӣ мафҳуми ғайр бевосита оварда нашуда бошад.

**3. Мавзӯи Сиёсати корбурди маълумоти шахсӣ**

3.1. Сиёсати корбурди маълумоти шахсии мазкур ӯҳдадориҳои МД “МҶТКТО”ро оид ба ошкор накардан ва таъмин намудани ҳифзи махфияти иттилоот муқаррар менамояд.

3.2. Маълумоти шахсӣ, ки барои коркард дар доираи Сиёсати корбурди маълумоти шахсӣ иҷозат дода шудааст, аз ҷониби Истифодабар тариқи пур кардани шакли бақайдгирӣ дар Сомона ҳангоми ташкил додани қайди Истифодабар пешниҳод мешаванд ва маълумоти зеринро дарбар мегиранд:

3.2.1. Ному насаби пурраи Истифодабар;

3.2.2. Санаи таваллуди Истифодабар;

3.2.3. Рақамҳои телефонии тамосгирии Истифодабар;

3.2.4. Суроғаи почтаи электронӣ (e-mail);

3.2.5. Ҷойи зисти Истифодабар.

3.3. Маълумоти махфӣ шомили нигоҳдорӣ ва паҳннашавӣ ба истиснои ҳоллатҳое мебошад, ки дар бандҳои 5.2 ва 5.3 Сиёсати корбурди маълумоти шахсӣ пешбинӣ шудаанд.

**4. Ҳадафҳои ҷамъоварии маълумоти махфӣ**

4.1. Лоиҳа (аз ҷумла сомонаи Лоиҳа) танҳо он маълумоти махфиро ҷамъ ва нигоҳ медорад, ки барои истифодабарии Сомона ва барои татбиқи ҳадаф ва вазифаҳои ВТҲИА зарур мебошанд.

4.2. Маълумоти махфиро МД “МҶТКТО” метавон бо мақсадҳои зерин истифода барад:

4.2.1. муайянкунии шахсияти Истифодабар;

4.2.2. ба роҳ мондани алоқаи дутарафа бо Истифодабар, аз ҷумла ирсоли огоҳномаҳо, дархостҳо вобаста ба истифодабарии Сомона;

4.2.3. муайян намудани макони чойгиршавии Истифодабар барои таъмини бехатарӣ, пешгирии фасод;

4.2.4. тасдиқ намудани дурустнокӣ ва пуррагии маълумот, ки аз ҷониби Истифодабар пешниҳод шудааст;

4.2.5. ба истифодабар пешниҳод намудани дастгирии самараноки мизоҷӣ ва техникӣ ҳангоми ба миён омадани мушкилотҳои вобаста ба истифодабарии Сомона;

**5. Роҳҳо ва мӯҳлатҳои коркарди маълумоти махфӣ**

5.1. Коркарди маълумоти махфӣ бе маҳдудияти мӯҳлат бо роҳи қонунӣ, аз ҷумла дар низомҳои иттилоотӣ бо истифодабарии воситаҳои автоматикунӣ ё бе истифодаи чунин воситаҳо амалӣ карда мешавад.

5.2. Истифодабар бо он розӣ мешавад, ки МД “МҶТКТО” ҳақ дорад маълумоти махфиро ба шахсони сеюм дар мавридҳои зерин диҳад:

5.2.1. супоридан барои истифодаи Сомона аз ҷониби Истифодабар зарур аст;

5.2.2. супоридан бо қонунгузории Ҷумҳурии Тоҷикистон ё дигар қонунгузорие, ки дар доираи равандҳои муқаррарнамудани қонунгузорӣ ба кор бурда мешавад, пешбинӣ шудааст;

5.2.3. бо мақсади таъмини имконияти ҳифзи ҳуқуқҳо ва манфиятҳои қонунии Лоиҳа ва шахсони сеюм дар ҳолатҳое, вақте ки Истифодабар Созишномаи истифодабарӣ, Сиёсати мазкур ё талаботҳои ҳуҷҷатҳоеро вайрон месозад, ки шартҳои истифодабарии Сомонаро дарбар мегиранд;

5.3. Маълумоти шахсии Истифодабар метавон ба мақомотҳои ваколатдори ҳокимияти давлатӣ танҳо дар асос ва тартибе супорида шаванд, ки тариқи қонунгузории Ҷумҳурии Тоҷикистон муқаррар шудаанд.

5.4. Ҳангоми гум ё ошкор шудани маълумоти махфӣ МД “МҶТКТО” Истифодабарро оид ба гум ё ошкор шудани маълумоти махфӣ огоҳ мекунад.

5.5. Лоиҳа чораҳои ташкилотӣ ва техникиро барои ҳифзи маълумоти махфӣ аз рухсати ғайриҳуқуқӣ ва тасодуфӣ, несткунӣ, тағйир, маҳкамкунӣ, нусхабардорӣ, паҳнкунӣ, инчунин аз дигар амалҳои ғайриҳуқуқии шахсони сеюм ба роҳ мебарад.

5.6. МД “МҶТКТО” дар якҷоягӣ бо Истифодабар оиди пешгирии оқибатҳои манфӣ, ки ба сабаби гум ё ошкор шудани маълумоти шахсӣ ба миён омадаанд, чораҳои зарурӣ меандешанд.

**6. Ҳуқуқ ва ӯҳдадориҳои тарафайн**

**6.1. Истифодабар ӯҳдадор аст:**

6.1.1. пешниҳод намудани маълумоти махфии зарурӣ барои истифодабарии Сомона;

6.1.2. азнав кардан, илова намудани маълумоти махфии пешниҳодшуда дар ҳолати тағйирёбии он.

**6.2. Истифодабар ҳақ дорад:**

6.2.1. тағйир додани (азнав кардани, илова намудани) маълумоти шахсии пешниҳодкардааш ё қисми онҳо бо истифода аз хадамотҳои дахлдори Сомона (дар ҳолати мавҷуд будани онҳо);

6.2.2. кӯр кардани маълумоти шахсии пешниҳодкардааш бо истифода аз хадамотҳои дахлдори Сомона (дар ҳолати мавҷуд будани онҳо);

6.3. Ҳуқуқҳое, ки дар банди 6.2 Сиёсати корбурди маълумоти шахсӣ пешнбинӣ шудаанд, метавон тибқи талаботҳои қонунгузории Ҷумҳурии Тоҷикистон маҳдуд карда шаванд. Хусусан, чунин маҳдудиятҳо метавон ӯҳдадории МД “МҶТКТО”ро барои нигоҳ доштани маълумоти махфие, ки Истифодабар тағйир дод ё кӯр кард, ба он мӯҳлате пешбинӣ кунад, ки бо қонунгузорӣ муқаррар шудааст ва чунин маълумотро ба мақомоти давлатӣ тибқи раванди муқаррарнамудаи қонунгузорӣ супорад.

**6.4. МД “МҶТКТО” ӯҳдадор аст:**

6.4.1. истифода бурдани маълумоти махфии гирифташуда танҳо барои мақсадҳое, ки дар банди 4 Сиёсати корбурди маълумоти шахсӣ оварда шудаанд;

6.4.2. таъмин намудани нигоҳдории маълумоти махфӣ таҳти асрор, ошкор накардани он бе иҷозати хаттии пешакии Истифодабар, инчунин ба амал наовардани фурӯш, иваз, нашр ё бо дигар роҳҳои имконпазир ошкор намудани маълумоти махфии супоридашуда ба истиснои ҳолатҳое, ки дар бандҳои 5.2 ва 5.3 Сиёсати корбурди маълумоти шахсӣ оварда шудаанд;

6.4.3. андешидани чораҳои эҳтиётӣ барои ҳифзи маълумоти махфӣ тибқи тартибе, ки одатан барои ҳифзи чунин навъи маълумот дар гардиши кории ҷорӣ истифода бурда мешавад;

6.4.4. маҳкам кардани маълумоти махфӣ, ки ба Истифодабари муайян дахл дорад, аз лаҳзаи муроҷиат ё дархости Истифодабар ё намояндаи қонунии ӯ, ё мақомоти ваколатдор дар давраи санҷиш, дар ҳолати ошкор кардани маълумотҳои нодуруст ё амалҳои ғайриҳуқуқӣ.

**7. Ҷавобгарии тарафайн**

7.1. МД “МҶТКТО”, ки ӯҳдадориҳои худро иҷро накардааст, тибқи қонунгузории Ҷумҳурии Тоҷикистон ба истиснои ҳолатҳое, ки дар бандҳои 5.2 ва 5.3 Сиёсат оварда шудаанд, дар чорчӯбаи зиёни ҳақиқии ба Истифодабар расонидашуда ҷавобгӯ мебошад.

7.2. МД “МҶТКТО” ҷавобгӯ шуда наметавонад, агар маълумоти махфӣ:

7.2.1. ба ҳамагон дастрас шудани он пеш аз гум ё ошкор шуданаш аз ҷониби МД “МҶТКТО”, аз ҷумла, аммо бе маҳдудият, бо роҳи нашри маълумоти махфӣ аз ҷониби Истифодабар дар соҳаҳои ҷамъиятӣ ва/ё фаъоли сомона (форумҳо, гуфтугӯҳо, блогҳо, тахтаҳои эълонҳо ва ғайра);

7.2.2. аз тарафи сеюм ба МД “МҶТКТО” пеш аз Истифодабар дода шудааст;

7.2.3. бо розигии Истифодабар ошкор карда шуд.

**8. Ҳалли баҳсҳо**

8.1. Дар ҳолати ба миён омадани дилхоҳ баҳсҳо ё ихтилофҳо вобаста ба Сиёсати корбурди маълумоти шахсӣ, Истифодабар ва МД “МҶТКТО” барои ҳалли онҳо тарқи гузаронидани гуфтушӯнид байни худ тамоми кӯшишҳоро ба харҷ медиҳанд. Дар ҳоле, агар баҳсҳо тариқи гуфтушӯнид ҳалли худро наёбанд, баҳсҳо бо тартибе, ки тариқи қонунгузории амалкунандаи Ҷумҳурии Тоҷикистон муқаррашудаанд, ҳал карда мешаванд.

**9. Низомҳои ниҳоӣ**

9.1. Сиёсати корбурди маълумоти шахсӣ ҳуҷҷати озод ва ба ҳамагон дастраст мебошад. Таҳрири амалкунандаи Сиёсати корбурди маълумоти шахсӣ дар шабакаи Интернетӣ да суроғаи: [www.rmk-tmt.tj](http://www.rmk-tmt.tj). қарор дорад.

9.2. МД “МҶТКТО” ҳақ дорад дар дилхоҳ вақт яктарафа шартҳои Сиёсати корбурди маълумоти шахсиро иваз кунад. Чунин тағйиротҳо аз лаҳзаи ҷойгир намудани таҳрири нави Сиёсати корбурди маълумоти шахсӣ дар Сомонаи МД “МҶТКТО” эътибор пайдо мекунанд. Истифодабар ӯҳдадор аст мустақилона тағйиротҳоеро, ки ба Сиёсати корбурди маълумоти шахсӣ ворид карда мешаванд, пайбарӣ кунад.